cyanic-selkie/wikianc huggingface dataset:
More Love Songs
More Love Songs er det tiende studioalbumet fra den amerikanske artisten Loudon Wainwright III, utgitt i 1986. Wainwright bodde på dette tidspunktet i England, og dette er det andre albumet der Richard Thompson medvirker både som musiker og plateprodusent. Albumet regnes som Wainwrights beste fra 1980-tallet, med sanger som blant andre «Hard Day on the Planet», «Your Mother and I», «The Acid Song» og «Unhappy Anniversary». Det skulle gå tre år før neste album, Therapy, ble utgitt.
Pogradec
Etymologi
Byens navn kommer trolig fra det makedonske ordet pod grad som betyr stedet nedenfor slottet. Dette henspiller på den illyriske festningen i fjellet som dominerer bybildet.
Kultur og tradisjon
De kunstneriske tradisjonene i Pogradec har frembragt mange kjente malere, treskjærere, forfattere og poeter, blant annet Lasgush Poradeci, en av grunnstenene i moderne albansk diktning. Kunsthåndverk kan ses i arkitektoniske detaljer rundt omkring i byen.
I Ohridsjøen finnes den lokale fisken koran som bare finnes i to sjøer i verden. Fisken er populær for sin gode smak og kjøttet er rødt på vinteren og hvitt på sommeren. Pogradec er et godt utgangspunkt for fiske i den rikholdige innsjøen.
Arkeologi, natur og historie
Byen har en gammel historie og det finnes mange dokumenterte kulturelle, geologiske og naturlige plasser. På den siste halvdelen av 1990-tallet gjorde Albanias politikk at landet ble isolert fra omverden i langt større grad enn de øvrige landene på Balkan. Området omkring Pogradec er derfor fullt av historisk viktig kultur.
Arkeologiske utgravninger på høydene over byen har avslørt bosetning så langt tilbake som fra 500-tallet f.Kr. Dette tilhører Desaret- og muligens Enkelana-stammene. Under de påfølgende århundrene flyttet innbyggerne seg ned til foten av høyden og etablerte byen Pogradec ved strandkanten av Ohridsjøen.
Arkeologiske undersøkelser har bekreftet at området har vært bebodd siden den neolittiske tiden 6 000 f.Kr., med et befolkningstall og bosetning som økte under kobber-, bronse- og jernalderen. 24 naturmonument og 36 kulturelle minnesmerker har blitt offisielt dokumentert og under beskyttelse av UNESCOs verdensarv.
Selca
Fem gamle krypter og monumenter som er datert til tiden 400 f.Kr. finnes i Selca, plassen for den gamle bosettingen Pelion, der den illyriske kongen bodde. Andre gjenstander funnet på plassen er datert fra bronsealderen frem til 500-gallet e.Kr. Dette inkludere ioniske skatter, bronse- og kjeramikkobjekter, våpen og gullartikler.
Golic-broen
Golic-broen går over Shkumbinielva og stammer fra 1600-tallet. Denne gamle stenkonstruksjonen ligger ved den antikke Egnatia-veien nær Golic, en by midt i Mokra-området. Langs veien til Golic er det fin utsikt over fosser og bergmassiv fra dype daler.
Peder Einar Pedersen Spilling
Peder Einar Pedersen Spilling (født 19. januar 1870 i Vigmostad, død 1. juli 1920 samme sted) var en norsk gårdbruker og politiker for Venstre.
Spilling fikk utdanning ved Kongsberg skogskole. Fra 1891 til 1898 oppholdt seg i Amerika. Fra 1899 var han gårdbruker og skogassistent.
Han var medlem av Vigmostad herredsstyre og kommunens første ordfører fra den blei oppretta i 1911 til 1919. Han var kommunens første ordfører. Han hadde ei rekke verv i daværende Lister og Mandals amt. Han var innvalgt på Stortinget fra Mandalen krets i nevnte amt i periodene 1916–18 og 1919–21. Han møtte ikke i sesjonen i 1916, og han døde halvvegs inn i den andre perioden. Han var medlem av henholdsvis gasje- og pensjonskomiteen og vegkomiteen.
May Linn Hystad
May Linn Hystad (født 18. september 1977) er en norsk judoutøver som representerer Norsk Judo og Jiu-jitsu Klubb.
Hun vant 6 NM-gull og 22 NM-medaljer i perioden 1995–2017. Hun vant kongepokalen i 1997 og 1999.
Hun kvalifiserte seg og deltok i EM i Finland i 2006. I 2017 deltok hun også i VM for veteraner der hun tok bronse.
Hun har vært leder av Norsk Judo og Jiu-jitsu Klubb siden 2006 med et lite opphold fra 2011 til 2013.
Pleven-planen
Pleven-planen var en plan for å etablere en felles europeisk hær under kommandoen av de europeiske forsvarsministrene. Den ble fremsatt for Frankrikes nasjonalforsamling 24. oktober 1950 av den franske regjeringssjefen Réne Pleven.
Bakgrunn
Planen hadde sammenheng med diskusjonen i samtiden om Tyskland (Vest-Tyskland) igjen skulle få våpen, noe Frankrike var skeptisk til. Konrad Adenauer hadde allerede i 1949 gitt uttrykk for ønsket om en felles europeisk hær. USA derimot stilte seg etter utbruddet av Koreakrigen, positivt til tysk deltakelse i NATO. Pleven-planen gikk derimot ut på å inkorporere og dermed kontrollere de tyske troppene i europeiske strukturer. Den hadde som formål å forsinke opprustingen av Tyskland. Planen møtte skepsis i regjeringene i USA og Storbritannia og ble ikke realisert.
Pleven-planen førte likevel til diskusjonen om å etablere Det europeiske forsvarsfellesskap. Denne avtalen ble imidlertid i 1954 avslått av Frankrikes nasjonalforsamling. Dermed ble også planene om en europeisk armé skrinlagt.
Chenpi
Chenpi eller chen pi (tradisjonell kinesisk: 陳皮, forenklet kinesisk: 陈皮, pinyin: Chénpí, jyutping: Can4 pei4) er soltørkede skall fra tangerin som benyttes som smakssetting i det kinesiske kjøkken og også benyttes i tradisjonell kinesisk medisin. De tørkes og eldes, og får en skarp og bitter smak.
Noen tong sui-desserter som for eksempel rød bønnesuppe tilberedes av og til med chenpi. Chenpi benyttes også i den hunanesiske rett appelsinkylling.
Paula Moltzan
Hun representerte USA under vinter-OL 2022 i Beijing, hvor hennes beste resultat var nummer 8 i slalåm.
Hun kjørte på USAs lag som tok gull i lagkonkurransen i VM 2023 i Méribel.
Eide
Eide er bestemt form av eid og et vanlig norsk stedsnavn og etternavn, og kan ha flere betydninger:
Politikkåret 1593
Fødsler
under Christian IV fra 1629 til 1642 ||align=center|69 ||align=center|1663 ||
Panamerikansk mesterskap i volleyball for kvinner 2019
Panamerikansk mesterskap i volleyball for kvinner 2019 ble arrangert i Trujillo og Chiclayo i Peru i 2019.
Thomas James Olmsted
Thomas James Olmsted (født 21. januar 1947 i Oketo i Kansas i USA) er en amerikansk katolsk prelat og biskop av Wichita og senere av Phoenix.
Bakgrunn
Thomas Olmsted var sønn av Pat og Helen Olmsted; med to brødre og tre søstre. Han vokste opp på en farm i Beattie i Kansas, og gikk på en ett-klasseroms barneskole og en liten landsens High School i Summerfield i Kansas. Han studerte så ved St. Thomas Aquinas Seminary i Denver i Colorado, og tok der en Bachelor of Philosophy-grad i 1969.
Prest
Olmsted ble presteviet 2. juli 1973 for bispedømmet Lincoln i Nebraska.[2] Deretter var fader Olmsted assisterende pastor ved katedralen frem til 1976, da han begynte på doktorgradsstudier i Roma.
Olmsted tok en doktorgrad i kanonisk rett summa cum laude i Roma fra Det pavelige gregorianske universitet i 1981, og gjorde tjeneste ved Vatikanets statssekretariat fra 1979 til 1988. I denne perioden jobbet han også som assisterende åndelig veileder ved Pontifical North American College i Roma.
Da han kom tilbake til Nebraska i 1989, ble Olmsted utnevnt til sogneprest i St. Vincent de Paul Parish i Seward i Nebraska, og virket også ved bispedømmets tribunal. Han ble senere dekan for formasjon (1993) og president-rektor (1997) ved Pontifical College Josephinum i Worthington i Ohio.
Biskop av Wichita
Den 16. februar 1999 utnevnte pave Johannes Paul II ham til koadjutor-biskop av Wichita i Kansas. Han ble bispeviet den 20. april 1999 av biskopen av Wichita, Eugene John Gerber; medkonsekrerende var erkebiskop James Patrick Keleher av Kansas City og biskop Fabian Wendelin Bruskewitz av Lincoln.
Den 4. oktober 2001 etterfulgte han biskop Gerber som ordinær biskop av Wichita.
Biskop av Phoenix
Pave Johannes Paul II utnevnte ham den 25. november 2003 til biskop av Phoenix i Arizona, og han ble installert der den 20. desember samme år. I et drøyt år (3. januar 2008 til 5. februar 2009) var han også apostolisk administrator av Gallup, et bispedømme som omfatter deler av både Arizona og New Mexico. Pave Frans utnevnte han dessuten til apostolisk administrator av de rutenske katolikkers eparki Holy Protection of Mary of Phoenix.
I mai 2010 erklærte Olmsted at søster Margaret McBride, som satt i den etiske komite ved St. Joseph's Hospital and Medical Center i Phoenix, var selvfelt automatisk ekskommunisert etter å ha tillatt en pasient å gjennomgå en abort der. Pasienten var mor til fire barn som var gravid i 11. uker og led av pulmonal hypertensjon. Sykehusleger hadde anslått at kvinnens sjanse for å dø hvis hun fortsatte svangerskapet var «nær 100 prosent».
McBride hadde dermed tillatt en «direkte abort», noe som ifølge den katolske kirkes holdning alltid er galt. Bispedømmet uttalte at hun ble ekskommunisert fordi «hun ga sitt samtykke til at abort var en moralsk god og tillatt handling i henhold til kirkens lære» og innrømmet dette direkte til Olmsted. «Siden hun ga sitt samtykke og oppmuntret til en abort, ekskluderte hun seg automatisk fra Kirken.» Som et resultat av denne saken, og fordi sykehuset ikke ville gå med på å forby fremtidige aborter, kunngjorde Olmsted 21. desember 2010 at bispedømmet kuttet sine bånd med St. Joseph's og at institusjonen ikke lenger kunne kalles «katolsk sykehus». Et drøyt år etter ble det meldt at sr. Margaret ikke lenger var ekskommunisert, men bakgrunnen for dette var ikke klargjort - at hun hadde angret, endret syn og holdning, eller at det viste seg å ha dreid seg om en «dobbel effekt»-situasjon eller en tilsynelatende slik situasjon, eller noe annet.
Burundi under VM i friidrett 1983
Burundi deltok i VM i friidrett 1983 (utendørs) fra 7. august til 14. august 1983 i Helsingfors i Finland.
Thomas James Olmsted
Biskop av Phoenix
I juli 2021 kom pave Frans' Motu Proprio Traditionis Custodes, som innskrenket adgangen til å feire den tradisjonelle latinske messe (TLM); biskop Olmsted utstedte da et dekret som tillot TLM-messer i sitt bispedømmet i pakt med disensajon som han gav i henhold til kirkelovens kan. 87.
Episkopalgenealogi
Hans episkopalgenealogi er:
Mikhail Dolivo-Dobrovolskij
Han stammet fra en blandet familie bestående av en polsk adelig slekt som stammet fra Mazowsze, og en russisk adelsslekt. Dolivo-Dobrovolskij emigrerte til Tyskland på grunn av politisk forfølgelse etter mordet på Aleksander II av Russland (1881). Han studerte ved Darmstadt teknologiske universitet (TH Darmstadt) i Tyskland. Fra 1887 arbeidet han for AEG der han i 1909 ble sjef for AEGs apparatfabrikk. Han arbeidet senere med problemene angående kraftoverføring med høyspent likestrøm.
Som en av grunnleggerne (den andre var Nikola Tesla) av trefasede elsystem, utviklet han den trefasede elektriske generator og en trefase elektrisk motor (1888) samt studerte stjerne- og deltakoblinger. Trefasesystemet triumferte i Europa ved den internasjonale elektrotekniske utstillingen i 1891, der Dolivo-Dobrovolskij benyttet dette systemet for å overføre elkraft på en avstand av 176 km med 75% effektivitet. I 1891 skapte han også en trefasetransformator og den kortslutne rotoren.
Han konstruerte verdens første trefasevannkraftverk i 1891.
I løpet av sitt liv løste han over 60 patenter.
Vigdis Mostad
Vigdis Mostad (født 22. januar 1947, død 1. mai 1969) var en norsk popvokalist. Hun vokste opp på Orkanger, og opptrådte der allerede som 14-åring. Deretter fulgte opptredener i Orkdal med flere lokalt kjente band, som Forvemos kvintett, Jønnums kvartett og Breunigs orkester.
I 1964 opptrådte hun i Nidarøhallen i Trondheim under arrangementet «Trønderforum», der 60 popartister totalt var på scenen. Samme år ble hun fast vokalist i trondheimsbandet The Vikings. I denne aller første tiden av karrieren arbeidet hun som tannlegeassistent, og hadde sangen som hobby.
Da bandet i 1965 sendte et opptak med Mostad til Arne Bendiksen, ble hun invitert til Oslo for å prøvesynge for ham. Dette førte til at hun fikk en tre-års platekontrakt, og tre singelplater ble utgitt på Triola ved Arne Bendiksen AS i løpet av 1966 og 1967.
Hun opptrådte en del offentlig med Kjell Karlsens orkester, enkelte ganger med Kirsti Sparboe. Kjell Karlsens orkester var svært etterspurt, og i mai 1967 etablerte Karlsen bandet Bent Sølves i tillegg til sitt opprinnelige orkester, og med samme besetning som dette. Høsten 1967 ble Vigdis Mostad med som fast vokalist i Bent Sølves. Et av oppdragene deres denne høsten var som danseorkester under UKA i Trondheim.
I løpet av 1968 hadde Bent Sølves mange oppdrag, de spilte blant annet på cruise med MS «Kronprins Harald», på hotell Astoria i Trondheim og på hotel Viking i Oslo. Videre opptrådte de på messer og festivaler, og hadde et lengre oppdrag i Sverige. I august opptrådte de også under «Orkladagene» på Orkanger (se bilde).
TV-opptredener
Fjernsynsmediet var ennå ganske nytt i Norge. Den offisielle oppstarten var i august 1960, og NRK var alene om å sende i Norge. Når en popartist opptrådte i fjernsyn, ble hun sett av mange og lagt merke til, og etter at Vigdis Mostad hadde sin første TV-opptreden i mars 1966, i NRKs ungdomsshow Popcorn, ble hun positivt omtalt både i ukeblader og aviser, og kom på forsiden av ungdomsbladet Pop Nytt.
I mai 1968 deltok hun i På rundreise, med Sigurd Jansens orkester. Senere var hun med i flere NRK-program, sammen med Bent Sølves. Deres første opptreden sammen på TV, var i programmet Titusenkronersduellen i 1968.
I oktober 1968 deltok Bent Sølves i det svenske TV-programmet Timmen, og avisene skrev at planene var at Mostad skulle lanseres for fullt i Sverige. Samme måned opptrådte de i NRKs program Hei der! der Mostad sang duett med Al Bishop, akkompagnert av Bent Sølves.
I november 1968 var orkesteret hovedinnslaget i programmet Musikk til arbeidet, der de spilte på svært ulike arbeidsplasser, som Amerikalinjens kaianlegg, Cirkus Arnardo og en barnehage. I tillegg til Mostad på vokal, var Kåre Furuholmen solist på trompet.
1969
Mostad ble stadig mer ettertraktet, og i løpet av de første månedene i 1969 spilte hun inn to singler, i tillegg til at hun hadde flere spilleoppdrag med Bent Sølves. Hun var også med på orkesterets innspilling av platen Casatschok.
Politikkåret 1663
Dødsfall
under Christian IV fra 1629 til 1642 ||align=center|69 ||align=center|1593 ||
Vigdis Mostad
1969
1. mars 1969 deltok hun i Melodi Grand Prix med sangen Friaren (tekst: Tore Pedersen, melodi: Kristian Lindeman). Sangen kom på femteplass. «En vanskelig melodi, fremført med musikalsk sikkerhet og ungdommelig sjarme» var en av karakteristikkene av Mostads opptreden under MGP.
Store deler av året var fullbooket for Bent Sølves, med engasjement i Linköping hele mai, turné i juni og oppdrag i Umeå og Malmö senere på året, men 1. mai 1969 fikk karrieren en brå slutt, da Bent Sølves var på vei til Linköping, og Mostad, sammen med fire av de fem musikerne i orkesteret, døde i en småflyulykke.
Minneutstilling i Rockheim
31. januar 2015 åpnet Rockheim, det nasjonale museet for populærmusikk, en utstilling til minne om Vigdis Mostad og Bent Sølves. Utstillingen stod i tre år.
Armand Duplantis
Armand Gustav «Mondo» Duplantis (født 10. november 1999 i Lafayette i Louisiana) er en svensk-amerikansk friidrettsutøver som konkurrerer i stavsprang. Han har både svensk og amerikansk statsborgerskap, men konkurrerer for Sverige internasjonalt. I Sverige representerer han Upsala IF etter å ha byttet fra IK Stål i Avesta i 2016. Han innehar juniorverdensrekorden (U20) både innendørs (5,88 m) og utendørs (6,05 m).
Hans fremste internasjonale meritter er seier i EM i friidrett 2018 og U20-VM i friidrett 2018, og han fikk sølv under VM i friidrett 2019. Den 8. februar 2020 satte han ny verdensrekord i stavsprang med 6,17 meter i Toruń i Polen, og han forbedret denne verdensrekorden til 6,18 meter i Glasgow én uke senere. I juli 2022 satte han ny verdensrekord på 6,21 meter.
Bakgrunn
Duplantis er født og oppvokst i Lafayette i Louisiana i USA, og har amerikansk far og svensk mor. Han har vokst opp i en «friidrettsfamilie»; hans far er tidligere stavhopper Greg Duplantis og hans mor er Helena Duplantis (født Hedlund), som drev med mangekamp og volleyball. Også hans to brødre drev med stavsprang.
2015
Duplantis gikk første år på Lafayette High School i 2014-15. Han satte USA-rekord for førsteårs high school-elever både innendørs og utendørs, og ble kåret til årets mannlige high school-utøver i Louisiana (Gatorade Louisiana Boys Track & Field Athlete of the Year).
I juni 2015 bestemte han seg for å representere Sverige internasjonalt. Som 15-åring tok Duplantis VM-gull under Ungdoms-VM i friidrett 2015 med mesterskapsrekorden 5,30 meter. Dette var hans første stevne der han representerte Sverige.
2016
Den 6. februar hoppet han 5,50 meter (18 feet ½ inch), som var bestenotering i verden for 16-åringer, bestenotering for ungdom (U18) innendørs og nasjonal high school-rekord. Han vant bronsemedalje under U20-VM i friidrett 2016 med 5,45 meter.
2017
Den 1. april hoppet han 5,90 meter utendørs, under Nike Clyde Littlefield Texas Relays. Dette var ny personlig rekord, juniorverdensrekord og svensk rekord utendørs. Under U20-EM i friidrett 2017 tok han gull med mesterskapsrekorden 5,65 meter, og ble kvalifisert til VM i friidrett 2017. Under VM 2017 kom han på niendeplass, med 5,50 meter i finalen, etter at han greide 5,70 i kvalifiseringen.
2018
Den 13. januar 2018 satte han ny U20-verdensrekord i stavsprang innendørs i Reno, med 5,83 meter. Denne rekorden ble imidlertid strøket, fordi arrangøren hadde feil høyde på listholderne - disse var 2 cm for høye. Han satte imidlertid ny U20-verdensrekord innendørs 25. februar, med 5,88 meter i All Star Perche-stevnet i Frankrike. I VM i friidrett innendørs 2018 kom han på åttendeplass.
Han deltok i U20-VM i friidrett 2018, der han vant med 5,82 meter, som var ny mesterskapsrekord. Den 13. august 2018 ble han Europamester i EM i Berlin en av de beste stavsprangkonkurranser noensinne (sju utøvere over 5,75m, fire utøvere over 5,90 m). Seieren kom med ny U20 verdensrekord på 6,05 meter foran Timor Morgunov (6,00m) og Renaud Lavillenie (5,95m).
Charlotta Säfvenberg
Charlotta Säfvenberg (født 7. oktober 1994) er en svensk alpinist.
Armand Duplantis
2019
På studentnivå vant han stavsprang under Southeastern Conference innendørs, og han vant også NCAA-mesterskapet innendørs. Utendørs vant han LSU Invitational og Southeastern Conference, og fikk sølv under NCAA-mesterskapet, der Christopher Nilsen, som hoppet 5,95 meter. I Diamond League 2019 vant han ett av stevnene - Prefontaine Classic - og han kom på andreplass i Diamond League-finalen, som var Weltklasse Zurich 2019. Sam Kendricks vant stavsprang under Diamond League denne sesongen. Han representerte Europa under The Match Europe v USA, og vant der stavsprang. Den 1. oktober fikk han sølv i stavsprang under VM i friidrett 2019, med 5,97 meter.
Charlotta Säfvenberg
Hun representerte Sverige under Vinter-OL 2022 i Beijing, hvor hennes beste resultat var nummer 24 i slalåm.
Armand Duplantis
2020
Duplantis sesongdebuterte innendørs under International PSD Bank Meeting i Dusseldorf, som var en del av World Athletics Indoor Tour 2020. Der hoppet han 6,00 meter og vant stevnet, og høyden var personlig rekord, svensk rekord, stevnerekord og årsbeste i verden. Fire dager senere, 8. februar, satte han ny verdensrekord innendørs under Copernicus Cup i Toruń i Polen, med 6,17 meter. Før verdensrekordhoppet hoppet han også 6,01 meter, og sikret seg med det ny svensk rekord innendørs. Én uke senere forbedret han verdensrekorden med 1 cm, til 6,18 meter, under Müller Indoor Grand Prix i Glasgow.
2021
Duplantis vant stavsprang i Olympiske Leker på 6.02 i Tokyo i Japan 03.08.2021.
2022
Duplantis setter ny verdensrekord i stavsprang på 6,19 meter 7. februar, og forbedrer verdensrekorden på nytt med 6,20 meter under VM i friidrett innendørs. Under VM i friidrett 2022 tar Duplantis gull og setter ny verdensrekord til 6,21.
Einerkjernebiter
Einerkjernebiter (Mycerobas carnipes) er en fugl i finkefamilien.
Den har stort nebb, som sin slektning kjernebiter. Fargen er mørk med en hvit flekk på vingen. Buken og undergumpen er gul.
Utbredelse
Arten finnes i følgende land: Turkmenistan og Usbekistan.
Musikkåret 1724
Musikkåret 1724 er en oversikt over hendelser, ny musikk, fødte og avdøde musikkpersonligheter i 1724.
Karen Bratli
Karen Bratli (født Karen Inga Hansen 13. september 1859 i Christiania, død 19. februar 1940 i Oslo) var fotograf i Moss.
Hun var datter av tollbetjent Ingvald Johan Hansen (1815-1888) og Birgitte Jahnsen (1835-1906). Navnet Bratli tok de etter gården farfaren kom fra.
Hun åpnet 15. juli 1891 fotografisk atelier på Torvet i Moss. Hennes far, Ingvald Johan Hansen, døde i 1888 og hun måtte på grunn av dårlig økonomi finne en inntektskilde. Fotografering krevde små investeringer og det var kanskje derfor hun valgte dette yrket. Atelieret ble 1. april 1909 overtatt av fotograf Heinrich Adolf Christel Theodor Bachmann. Han drev firmaet med betegnelsene Bratlis Efterf. Th.Bachmann og Th. Bachmanns Fotografiske Atelier.
Karen Bratli kjøpte i 1893 platearkivet etter fotograf Charlotte Abel som også drev i Moss. Fotograf Bratli bodde i Moss sammen med sin søster Alberta Bratli (1862-1906). Alberta oppgir i 1900 også fotograf som yrke. Det finnes fotografier merket K. Bratli, Skien noe som skulle tilsi at hun også var virksom der.
12. september 1909 giftet Karen Bratli seg med støperimester Anton Johannesen (1852-1935) fra Moss, og de ble fortsatt boende i byen. Dette sammenfaller i tid med at hun sluttet som fotograf.
Thripsophaga
Thripsophaga er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).
Utseende
Små (ca. 3 millimeter), avlange, brunlige kortvinger. Dekkvingene er tydelig bredere enn pronotum, med rundede «skuldre». Føttene er fem-leddete.
Utbredelse
Arten er utbredt i Australia.
Nydalen kapell
Nydalen kapell var et kapell i Oslo, omtrent ved Sandakerveien 138.
Bygget ble oppført som bedehus i 1893 blant annet for midler innsamlet fra bedriftene i Nydalen, på en tomt stilt til rådighet av godseier Løvenskiold. Arkitekt var kommuneingeniør Nils Bay, og byggmester var Jacob Heinrich Jürgensen (far til arkitekt Heinrich Jürgensen). I 1900 ble bedehuset ombygget og innviet som Nydalen kapell i Vestre Aker sogn. Det hadde et frittstående klokketårn (støpul).
Kapellet ble nedlagt i 1972 og revet.
Kortbane-EM i svømming 2015 – 100 meter frisvømming menn
Rekorder
Før konkurransene var gjeldende verdens- og mesterskapsrekorder som følger:
Alexander Monro
Alexander Monro III av Craiglockhart (født 5. november 1773 – død 10. mars 1859), var en skotsk anatomi og medisinsk pedagog ved det medisinske fakultet i Universitetet i Edinburgh. I henhold til sine motstandere var Monro var en uinspirert anatomiforeleser som ikke kunne sammenlignes med sin fremragende far eller bestefar som lærer eller forsker. Hans elever omfattet Charles Darwin som hevdet at Monros forelesninger om menneskets anatomi var like så kjedelig som han selv var.
Liv
Monro ble født i Edinburgh 5. november 1773, og fikk sin doktorgrad fra Edinburgh i 1797, deretter studerte han i London under Wilson og i Paris, før han reiste tilbake til Edinburgh i 1800.
Karriere
På begynnelsen av det 19. århundre ble Edinburgh University ansett som det beste medisinske universitet. i Storbritannia, men det hadde falt betydelig fra sine glansdager i Opplysningstidenstiden i det 18. århundre. To tredjedeler av professorene ble utnevnt av de Tory-kontrollerte Edinburgh Corporation på grunnlag av deres partitilhørighet, med forbehold om godkjennelse fra Den skotske kirke. Det ble tatt lite hensyn til deres kunnskaper. I noen tilfeller behandlet familier universitetets stillinger som arvelig, og kritikere hevdet at Alexander Monro III eksemplifisert denne «middelmåtelighet» som dette dette kunne frembringe. Hans forelesninger ble beskrevet som «ufølsom likegyldighet» og forelesningene var kjent for å utarte til uroligheter.
Monro tok lite hensyn til sitt personlige utseende, og ble beskrevet av samtidige som bustete, rufsete og selv skitten. Dette var en tid da mange i medisin ble ansett renslig å pertentelige. «Bøddelen kan like godt manikyre neglene før han kutter av et hode». På grunn av dette ble Charles Darwin som da studerte ved Edinburgh University i 1825 ble kvalm av Monro som kom til en forelesning, fortsatt blodig fra disseksjonsrommet. Darwin skrev til sin familie at "jeg misliker Monro og hans forelesninger så mye at jeg ikke kan snakke med anstendighet om dem. «Han er så skitten i sin person og sine handlinger. Mange studenter har gått til konkurrerende private skoler på Surgeon's Sqare i stedet». Charles' bror Erasmus gikk til John Lizars. Charles Darwin fant synet av kirurgi så opprørende at han sluttet og vendte sin oppmerksomhet mot naturhistorie.
Burke og Hare saken
Under Monros tid som professor i anatomi ble Edinburgh rystet av skandaler på grunn av de beryktede Burke og Hare-mordene da friske personer ble drept med vilje for å skaffe kadavre for disseksjon til anatomi forelesere og deres studenter. En av morderne, William Burke ble hengt 28. januar 1829. Senere ble han dissekert ved Edinburgh Medical College av Monro selv. Monro duppet sin fjærpenn i Burkes blod og skrev, "Dette er skrevet med blod fra Wm Burke, som ble hengt i Edinburgh. Dette blodet var tatt fra hans hode."
Alexander Monro Tertius trakk seg som leder for anatomi i 1846, og dermed endte dynastiet Monros ved Edinburgh University som hadde pågått i 126 år. Blant Monro 's publikasjoner er "Outlines of the Anatomy of the Human Body" (1811) i fire bind og "Elements of Anatomy" (1825) i to bind. Selv om han lærte kirurgi, hadde han aldri øvd eller praktisert som kirurg. Han var sekretær for Royal College of Physicians of Edinburgh fra 1809 til 1819 og ble valgt til president i 1825 og 1826. Han var også medlem av Wernerian Natural History Society hvor han ble medlem i 1811.
I 1841 kom dr. Robert Halliday Gunning til Edinburgh for å føre tilsyn med Monros anatomirom og arbeide som hans assistent.
Monro døde i Craiglockhart, sørvest for Edinburgh 10. mars 1859, og er gravlagt i Dean Cemetery
Familie
Han er kjent som «tertius» fordi hans far og bestefar hadde samme fornavn og var professor i anatomi ved Edinburgh University Hans bestefar (kjent som Alexander Monro primus og hans far kjent som Alexander Monro secundus). Alexander' oldefar., John Munro, var også i den medisinske profesjon Han giftet seg to ganger: først i 1800 med Maria Agnes Carmichael-Smyth (1776-1833), datter av dr. Carmichael-Smyth. De fikk .tolv barn og andre gang 1836 med datter av David Hunter. Hun overlevde ham.
Hans sønn, sir David Monro gjorde karriere som politiker i New Zealand, og var den andre president i New Zealand Representantenes hus.
1. etappe av Tour de France 2015
Den første etappen av Tour de France 2015 var en 13,8 km lang individuell tempo, og ble kjørt i Utrecht i Nederland. Dette var sjette gang Tour de France startet i Nederland.
Filosofiåret 1751
Filosofiåret 1751 er en oversikt over hendelser, utgivelser og personer med tilknytning til filosofi i 1751.
Aptinoderus
Aptinoderus er en slekt av billene i delgruppen (underfamilien) bombardérbiller (Brachininae) i familiegruppen løpebiller.
Utbredelse
Slekten er utbredt i det sørlige Afrika.
Nikolaikirken i Oslo
Nikolaikirken var en kirke i middelalderens Oslo. Den lå i det området som nå betegnes som Sørenga, like vest for Clemenskirken og nordøst for kongsgården, omtrent der Østfoldbanen går i dag.
Politikkåret 1580
Fødsler
under Christian IV fra 1618 til 1629 ||align=center|54 ||align=center|1634 ||
Nikolaikirken i Oslo
Kirken var viet til Nikolas av Myra. Den er omtalt i et brev fra 1297 der det fremgår at det området som nå kalles Bekkelaget, tilhørte Nikolaikirkens sogn. Få detaljer er kjent om kirkens utseende, for eksempel om den hadde tårn, men det antas at den var liten.
Kirken skal ha ligget i ruiner mot slutten av 1500-tallet. Ved arkeologiske utgravninger i 1877 ledet av Peter Andreas Blix ble det funnet murrester fra en steinkirke samt graver, og dette er senere identifisert som Nikolaikirken av Gerhard Fischer. I dag er det ingen synlige rester på stedet, men under utgravningen av Follobanen ble det funnet skjeletter fra mennesker som trolig led av spedalskhet.
Politikkåret 1634
Fødsler
under Christian IV fra 1618 til 1629 ||align=center|54 ||align=center|1580 ||
Katie Hensien
Katie Hensien (født 1. desember 1999) er en amerikansk alpinist.
Hun representerte USA under vinter-OL 2022 i Beijing, hvor hennes beste resultat var nummer 26 i slalåm.
Therapy (album)
Therapy er det ellevte studioalbumet fra den amerikanske artisten Loudon Wainwright III, utgitt i 1989. Dette er Wainwrights første album etter at han flyttet tilbake til USA fra England, tre år etter forrige utgivelse, More Love Songs. Albumet ble opprinnelig lunkent mottatt, men har i ettertid blitt ansett som et av hans bedre. «T.S.D.H.A.V.» er en forkortelse for «This Song Don't Have a Video», og til tross for tittelen laget Wainwright en musikkvideo til sangen. «T.S.D.H.A.V.» ble også utgitt som albumets eneste singel.
Katie Hensien
Hun var reserve på USAs lag som tok gull i lagkonkurransen i VM 2023 i Méribel.
Therapy (album)
Sporliste
Alle sangene er skrevet av Loudon Wainwright III.
Amelia Smart
Hun representerte Canada under Vinter-OL 2022 i Beijing, hvor hennes beste resultat var nummer 27 i slalåm.
Aristide Maillol
Aristide Maillol (født 8. desember 1861 i Banyuls-sur-Mer i Pyrénées-Orientales i Frankrike, død 27. september 1944 samme sted) var en fransk maler og billedhugger av katalansk opprinnelse.
Bakgrunn
Maillol ble født i småbyen Banyuls-sur-Mer i Roussillon. Han gikk på skole i Perpignan (på Lycée Saint Louis de Gonzague) og fortsatte sin kunstneriske utdannelse i Paris på École nationale supérieure des Beaux-Arts, der han hadde læreren Alexandre Cabanel i malerkunst.
Maler, billedhugger
Hans drømmende stil som viste tilbake mot klassisismen, holdt seg helt frem til slutten av annen verdenskrig.
Selv om han er mindre kjent som maler og har innskrevet seg i annalene på grunn av sine bronseskulpturer som ble støpt av Eugène Rudier, begynte han først med skulpturer da han var omkring 40 år gammel. Hans første arbeider var gobeliner som han lagde i Banyuls-sur-Mer, med inspirasjon fra samtidige som Pierre Puvis de Chavannes og Paul Gauguin.
Maillol døde i en bilulykke i nærheten av Banyuls-sur-Mer i 1944.
Dina Vierny var Maillols siste modell, og hun ble reddet fra å bli deportert under krigen takket være inngripen av Arno Breker og Maillol. Hun arbeidet etter hans død for å få utstilt hans verker gjennom hans fond og Musée Maillol i Paris.
I huset i Banyuls-sur-Mer der Maillol hadde hatt atelier siden 1910, er det innrettet et museum til hans ære. I byen kan man også se hans Monuments aux morts pacifistes, som er et av hans største verker.
Siden 1964 er atten av hans typiske bronseskulpturer av voluminøse kvinner, permanent utstilt i Jardin des Tuileries i Paris.
Under jorden
Under jorden ( Подземље, Podzemlje,  Underground) er en jugoslavisk dramakomedie og krigsfilm fra 1995 regissert av Emir Kusturica. Filmen tar for den den tragiske skjebnen til det forhenværende Jugoslavia. Historien spenner fra andre verdenskrig og til den opprivende borgerkrigen på 1990-tallet. Filmen er blitt betegnet som både svart komedie, politisk satire og anti-krigsfilm.
Filmen ble belønnet med Gullpalmen under Filmfestivalen i Cannes. Pristildelingen vakte en viss harme fordi en del mente Kusturica romantiserte den serbiske væremåten og indirekte rettferdiggjorde serbernes ugjerninger i eks-Jugoslavia på 90-tallet. Dette fordi Kusturica fremstiller serberne som et voldsomt utagerende og livsvitalt folkeslag som først og fremst er opptatt av øl, sex og hornmusikk, men som ikke går av veien for litt nevekamp og lystdrap i festlige lag. Det er denne «bagatelliseringen» av serbisk aggresjon mange hadde tungt for å svelge, i en tid hvor serberne toppet nyhetsbildet som de ultimate verstingene.
Den ble forholdsvis godt mottatt av anmelderne og har fått 81 % på Rotten Tomatoes. Aftenposten gav den terningkast seks, mens den fikk fem av både Dagbladet, Dagsavisen og VG.
Anklopfnächte
Anklopfnächte eller Klopfnächte (også Klöpfelnächte, Klöpflesnächte, Kräflsnächte, Bosselnächte, Anglöckelnächte eller heilige Nächte knytter an til en adventsskikk kjent i Sørtyskland, Østerrike og Sveits. De nettene det bankes på (banke på = anklopfen) er de tre siste torsdagskveldene før Jul. Skikken symboliserer jomfru Marias og den hellige Josefs forsøk på å finne herbergsrom i Betlehem før Jesu fødsel.
Skikken er kjent siden 1400-tallet, men kom etter lang tid i noe vanry fordi den utartet til støyende tiggeri.
En form som har overlevd og lever videre som adventsskikk er Anklöpfeln im Tiroler Unterland er blitt erklært som immateriell kulturarv i Østerrike.
Nikita (andre betydninger)
Nikita er et russisk mannsnavn som også brukes som kvinnenavn. Nikita kan også vise til:
Slipsteinfjellet
Slipsteinfjellet (nordsamisk; Dáhkočearru) er et fjell i Berlevåg og Tana kommune i Finnmark. Det ligger helt vest på Varangerhalvøya, sør for Gulgofjorden, og har en høyde på 537 meter over havet. Toppen danner et flere kilometer bredt platå med lite eller ingen vegetasjon.
Nordic 10000m Challenge 2016
Nordic 10000m Challenge 2016 var den 20. utgaven av Nordic 10000m Challenge. Det ble arrangert i Allerød i Danmark 14. mai 2016.
Stevnet fungerte også som dansk mesterskap på 10.000 meter.
Herbergssøken
Herbergssøken (tysk: Herbergssuche) er en adventsskikk i flere særlig katolske land, blant annet i tysktalende land. Tradisjonen knytter an til hvordan Maria og Josef forsøker å finne husrom i Betlehem før Jesu fødsel (nevnt i Lukasevangeliet, 2,7).
I adventstiden var, og er det, vanlig å gjenskape denne leting etter husrom, og gjenkalle det i advenssanger som kretser rundt temaet. Denne gamle kristne skikk pleies fortsatt i familier og i gudstjenestesammenheng - på julespillets manér kan to barn representere Josef og Maria, mens faren eller et eldre barn spiller husverten som avviser paret.
I Tyskland er en kjent vekselsang knyttet til skikken:
<poem style="margin-left: 2em; font-style: italic"> Wer klopfet an? Was wollt ihr denn? O nein, o nein! Das kann nicht sein! Nein, es kann einmal nicht sein, drum geht nur fort, Ihr kommt nicht rein!
En annen utvikling av samme skikk er tilkommet senere. Det bringes en mariastatue eller et tresnitt av den hellige familie, eller noe lignende, til en gjestfamilie; hver kveld vandres det videre til neste familie. Ved overleveringen holdes en kort adventsandakt, eller i det minste bes det noen bønner eller blir sunget noen adventssalmer.
John Joseph Dunn
John Joseph Dunn (født 1. september 1870 i New York i USA, død 31. august 1933 i New York) var en amerikansk katolsk prelat som var hjelpebiskop i erkebispedømmet New York fra 1921 sin død i 1933.
Bakgrunn
John Dunn ble født i New York til John og Mary (født Cassidy) Dunn. Han fikk sin tidlige skolegang på menighetsskolen tilknyttet St. Gabriel's Church på Manhattans East Side. Han gikk så på St. Francis Xavier’s College før han begynte ved St. Charles College i Ellicott City i Maryland, hvorfra han tok eksamen i 1890. Han vendte tilbake til New York og der fullførte han sine teologiske studier ved St. Joseph's Provincial Seminary i Troy.
Prest
Dunn ble presteviet den 30. mai 1896. Han ble da utnevnt til kapellan i St. John the Evangelist’s Church, og der var han til 1921. I 1904 ble han bispedømmedirektør for Society for the Propagation of the Faith, et verv han hadde til sin død. I løpet av sine første 17 år som direktør samlet han inn over 2 millioner dollar til de katolske ytremisjoner. Han var også kansler for erkebispedømmet New York fra 1914 til 1921.
I 1916 forsvarte han kraftfullt katolske institusjoner i New York under etterforskningene anstilt av kommunens Charities Department under borgermester John Purroy Mitchel; han ble siktet for forbrytelser mot kommunen, bakvaskelse og obstruksjon og mened, men siktelsen ble senere frafalt.
Hjelpebiskop i New York
Den 19. august 1921 ble Dunn utnevnt til hjelpebiskop i New York og titulærbiskop av Camuliana av pave Benedikt XV. Han ble bispeviet den påfølgende 28. oktober av erkebiskop Patrick Joseph Hayes, med biskopene Joseph Conroy og John O’Connor som medkonsekrerende, i St. Patrick’s Cathedral.
Dunn fikk også sogneansvar for Church of the Annunciation i Manhattanville. Han ble økonomiansvarlig for erkebispedømmet i 1922, og var visepresident for Catholic Charities USA. Videre var han chaplain til New York-avdelingen av Knights of Columbus, åndelig rådgiver for erkebiskoperts foreening av Holy Name-selskaper, og dekorertt storprior av Gravridderordenen.
Han var ekklesial superior for Sisters of St. Dominic, og var instrumentelt medvirkende ved utviklingen av denne dominikanerinnekongregasjonens Mount Saint Mary College i Newburgh nord i erkebispedømmet i Orange County.
John J. Dunn døde av hjerteslag på St. Vincent’s Hospital på Manhattan i en alder av 63 år. Han er gravlagt på Sisters of St. Dominics kirkegård.
Episkopalgenealogi
Hans episkopalgenealogi er:
Elsa Fermbäck
Elsa Fermbäck (født 28. mars 1998) er en svensk alpinist.
Hun representerte Sverige under Vinter-OL 2022 i Beijing, hvor hennes beste resultat var nummer 28 i slalåm.
Sandtorgholmen
Sandtorgholmen (Sandtorgholmen handelssted) var et handelssted som lå på halvøya Sandtorgholmen ved Sandtorg sør i Harstad kommune. Handelsstedet er et av de eldste nord for Trondheim og ble nevnt første gang i 1321, og det er kjent at det har vært drift på halvøya siden 1557, da Lars Thrundiemsfar var ansvarlig for driften. Her har vært storstilt jekte- og pomorhandel opp gjennom tidene.
I 1770 fikk handelsstedet tildelt gjestebevilling for salg av vin og brennevin som det første stedet i regionen. Denne bevillingen ble beholdt i 150 år – frem til 1920. I denne perioden ble det bygget vinkjeller på stedet, som fortsatt er intakt. Vinkjelleren bærer navnet Malagakjelleren, et navn som hentyder til den tida da vinen som ble importert på fat til Norge kom fra Spania.
Fra starten av 1800-tallet hadde stedet et poståpneri, og stedet har hatt dampskipsekspedisjon, krambuhandel, bakeri, samt jordbruk.
I 1873 besøkte Kong Oscar II stedet, noe som viser at stedet var et av de viktigste i regionen, da han valgte å besøke Sandtorgholmen foran å besøke Harstad og Tromsø. Under besøket møtte 4000 personer fra "almuen" opp for å hylle kongen.
På det meste har Sandtorgholmen hatt 28 fastboende, og en har kunnet talt i alt 27 bygninger på stedet, og i dag står bare et fåtall av dem. Hovedhuset er et sveitserhus i dragestil som ble flyttet til sin nåværende plassering i 1916. Årsaken til flyttingen var at det tidligere hovedhuset hadde brent ned bare 10 år etter det ble bygget. Stabburet på stedet er omkring 300 år gammelt og Borgstua ble bygget rundt 1860. I tillegg er det en brygge og uthus fra tidlig 1900-tall på stedet.
Stedet eies i dag av Harstad kommune, og det er hotell-, camping- og cafédrift på stedet, i tillegg til at stedet karakteriseres som en severdighet. Stedet er tildelt Olavsrosa.
Rosenholm Campus
Rosenholm Campus er et kontorkompleks i Nordre Follo, oppført 1986 for IBM, tegnet av Geir Grung. Fra 2007 eid av Aspelin Ramm, som i perioden 2008-2012 har rehabilitert og fornyet bebyggelsen. Arkitekt for rehabiliteringen Schmidt hammer lassen architects.
Blant leietagerne finner man
Norskamerikanere i Dakota
Norskamerikanere i Dakota er norskamerikanere (personer av norsk avstamning) i USAs delstater Nord- og Sør-Dakota. Hver tredje innbygger i Nord-Dakota er av norsk avstamning. Blant alle delstatene er det den høyeste andelen. Sør-Dakota ligger på tredjeplass etter Minnesota. Innvandringen skjedde stort sett mellom 1870 og 1920.
I 2009 anså 312,697 mennesker fra Dakota at de var av norsk avstamning. Dette utgjorde 21,4 % av de to delstatenes befolkning (30,8 % av Nord-Dakotas befolkning og 14,0 % av Sør-Dakotas befolkning), eller 6,7 % av den samlede norskamerikanske befolkningen.
Historikk
De første nordmennene ankom Dakota allerede 1859, kort etter at avtalen med Yankton Sioux-stammen ble underskrevet 10. juli 1859. Først ti år senere hadde tilstrømningen av nordmenn økt vesentlig.
Nord-Dakota
I 1870-årene begynte norske immigranter å ankomme Nord-Dakota. De bosatte seg hovedsakelig i de østlige og nordlige områdene. I dag finnes det personer med norsk avstamning i alle deler av delstaten.
I Norge var det lite dyrkbar mark som var ledig for nye eiere, og derfor lette de norske immigrantene etter fruktbar jord, noe de fant i Nord-Dakota. Noen av immigrantene hadde tilbrakt noen år i andre stater før de til slutt ankom i Nord-Dakota. I folketellingen i 1880 var det registrert 8814 nordmenn i Nord-Dakota; i 1900 var det 73744.
Byene Columbus og Larson er omtrent 100 % norske. De ble etablert av Columbus Larsson i henholdsvis 1906 og 1907. Columbus hadde 672 innbyggere i 1960, men bare 133 innbyggere i 2010. Selv om disse byene har sterk norsk tradisjon, snakker ingen av dagens innbyggerne norsk. Som resten av innbyggerne i Nord-Dakota flytter også nordmennene vekk fra bygdene.
Det finnes flere eksempler på norske spøkelsesbyer i Nord-Dakota, særlig i de nordvestlige delene av staten.
Telemarkinger
Nybyggere fra Telemark fant veien til de fleste større bosetningene i Nord-Dakota på slutten av 1870-årene og tidlig på 1880-tallet. I 1880 slo en gruppe fra Telemark seg ned i et område som nå heter Bue (oppkalt etter nybyggernes hjemsted i Bø i Telemark) i Nelson County. De levde hovedsakelig av å avle hvete, men fant raskt ut at også kvegdrift var lønnsomt. De viktigste markedene var i Valley City og Grand Forks.
Sondre Norheim fra bygda Morgedal, som har blitt kjent som den moderne skisporten far, utvandret til Nord-Dakota. Den 30. mai 1884 forlot Sondre og hans kone Rannei Norge sammen med tre av barna; Anne (21), Åmund (14) and Talleiv (12). Sønnen Olav og datteren Hæge hadde allerede flyttet hjemmefra, og den eldste datteren Ingerid bestemte seg for å bli boende hjemme. Mange andre morgedølinger dro også til USA på denne tiden. Norheim-familien bosatte seg først i Minnesota, men flyttet videre til Nord-Dakota, der de slo seg ned i nærheten av Villard i McHenry County. Sondre tok skiene i bruk så ofte han kunne, selv om klimaet og det flate prærielandskapet i Dakota ga få muligheter for slalåm. Det ble sagt at han alltid hadde et par ski utenfor døra. Med årene ble Sondre Norheim mer religiøs, og han var med på å bygge en luthersk kirke i Villard. Han døde i 1897 og ble gravlagt i Denbigh i McHenry County i Nord-Dakota.
Sør-Dakota
Ved folketellingen i 1860 var det 129 nordmenn i Sør-Dakota. Det endret seg raskt; i 1880 var en tiendedel av befolkningen norsk, og i 1889 var en tredjedel nordmenn. Byene Roslyn og Pierpont var opprinnelig nesten 100 prosent norske, men folketallet i disse byene har alltid vært meget lavt.
Betydning
Norske (og skandinaviske) innvandrere til Dakota har hatt særdeles stor betydning for regionens utvikling. Det er få steder i USA der én etnisk gruppe har vært så dominerende. Ettersom nordmenn i utgangspunktet utgjør en liten etnisk gruppe, relativt sett og i et globalt perspektiv, blir denne dominansen ekstra tydelig.
Språk
Bosetninger i Dakota med høyest andel av norsktalende i år 2000: Fylker i Nord- og Sør-Dakota med høyest andel av norsktalende:
Demografi
Antall norskamerikanere i USA stiger lett, andelen av disse i Nord- og Sør-Dakota endrer seg ikke vesentlig.
Norske bosetninger i Dakota
De 25 bosetningene i Dakota med høyest andel av personer med norsk bakgrunn er (den største i hver stat markert med fet skrift):
Norske fylker i Dakota
De 25 fylkene i Nord- og Sør-Dakota med høyest andel av norskamerikanere er (den største i hver stat markert med fet skrift):
Coptoxenus
Coptoxenus er en slekt av biller som hører til familien kortvinger.
Utseende
Små, blanke, avlangt dråpeformede, gulbrune kortvinger. Føttene er fire-leddete, hos noen arter kan de være fem-leddete på bakbeina. Antennene er 9-11- leddete.
Levevis
Disse små billene lever sammen med termitter i slekten Coptotermes i tuene deres.
Utbredelse
Arten er utbredt på Borneo (Sabah).
Anita Gulli
Anita Gulli (født 26. juni 1998) er en italiensk alpinist.
Hun representerte Italia under Vinter-OL 2022 i Beijing, hvor hennes beste resultat var nummer 29 i slalåm.
Politikkåret 1679
Dødsfall
|| jurist, godseier og siste kansler i Norge (1674–1679) ||align=center|60 ||align=center|1618 ||
Nordisk mesterskap i hurtigløp på skøyter
Nordisk mesterskap i hurtigløp på skøyter var et mesterskap for å kåre Nordens beste skøyteløper.
Det ble første gang arrangert etter 1. verdenskrig i årene 1919–1922 for senior herrer over allround-distansene (500 m – 10 000 m / 1 500 m – 5 000 m). Konkurransen ble gjenopptatt i 1951, men da arrangert i en syklus på annethvert år frem til og med 1955. I mesterskapene på 1950-tallet var distanserekkefølgen (500 m – 5 000 m / 1 500 m – 10 000 m), bortsett i fra i 1955 da var det liten firkamp (500 m – 3 000 m / 1 500 m – 5 000 m) som gjaldt. Allround-mesterskapet i 1955 er så langt det siste nordiske mesterskapet i allround og det er ikke avholdt siden.
I perioden 1989-1991 ble det arrangert nordisk mesterskap i sprint, og disse gangene var begge kjønn representerte.
Lara Della Mea
Lara Della Mea (født 10. januar 1999) er en italiensk alpinist.
Hun representerte Italia under Vinter-OL 2022 i Beijing, hvor hennes beste resultat var nummer 30 i slalåm. Hun tok bronse i lagkonkurransen under VM i 2019.
TV-året 1970
TV-året 1970 er en oversikt over hendelser, program og fødte og avdøde TV-personligheter i året 1970.
Promocoderus
Levevis
Sandgraverne er knyttet til områder med løs sandjord, der de graver tunneler der de sitter og venter på bytte, selv om de også kan spise noe åtsler og av og til litt plantekost.
Coudekerque-Branche
Coudekerque-Branche er en kommune i departementet Nord i regionen Hauts-de-France nord i Frankrike. Det er den største forstaden til Dunkerque, og ligger sørøst for byen.